b'\n_START_ARTICLE_\nJomalan vaakuna\n_START_PARAGRAPH_\nJomalan vaakuna on Jomalan kunnan tunnus. Vaakunan aihe seuraa melko uskollisesti j\xc3\xa4ljenn\xc3\xb6ksen\xc3\xa4 vuodelta 1326 s\xc3\xa4ilynytt\xc3\xa4 Ahvenanmaan keskiaikaista sinetti\xc3\xa4. Pyh\xc3\xa4 Olavi oli suojeluspyhimys paitsi koko saariryhm\xc3\xa4lle, niin my\xc3\xb6s 1200-luvulta per\xc3\xa4isin olevalle Jomalan kirkolle._NEWLINE_Vaakunan selitys kuuluu \xe2\x80\x9dsinisess\xc3\xa4 kent\xc3\xa4ss\xc3\xa4 Pyh\xc3\xa4 Olavi istumassa valtaistuimella pidellen valtakunnanomenaa ja sotakirvest\xc3\xa4, kaikki kultaa.\xe2\x80\x9d Vaakunan on suunnitellut Matts Dreijer, ja Jomalan kunnanvaltuusto hyv\xc3\xa4ksyi vaakunan kokouksessaan 21. marraskuuta 1947. Ahvenanmaan maakuntahallitus vahvisti vaakunan k\xc3\xa4ytt\xc3\xb6\xc3\xb6n 27. helmikuuta 1952.'